laion/Wikipedia-Exotic huggingface dataset:
אנינה פרליך

אֵנינֶה מארי מֵגְדָלֶנֶה פְרֱלִיך (בדנית: Anine Marie Magdalene Frølich ‏ 13 במרץ 1762 - 6 בנובמבר 1784) הייתה בלרינה דנית, אחת מרקדניות הבלט המקצועיות הראשונות שהיו ילידות דנמרק והכוכבת המקומית הראשונה בבלט המלכותי הדני. אנינה פרליך הייתה הדמות העיקרית בהופעת הבלט הקלאסי כצורת אמנות ייחודית בדנמרק. פרליך נולדה בקופנהגן, והתקבלה כתלמידה לבית הספר לבלט של תיאטרון החצר, "הופתיאטר", ב-1771. תיאטרון החצר נוסד בשנת 1767 בארמון כריסטיאנסבורג בידי פייר לורן מלהקת התיאטרון הצרפתית שפעלה שם: הוא התמזג עם התיאטרון המלכותי הדני לאחר פיטורי הלהקה הצרפתית בעונת 1772–1773. בתקופה זו, ביצוע של בלט על ידי רקדנים מקומיים בדנמרק היה בגדר חידוש. בתיאטרון המלכותי הדני הופיעו רקדנים מקומיים רק מעונת 1758–1759, שהייתה לעונת הבכורה של מארי בארך וקרל וילהלם בארך פרליך הופיעה לראשונה ב-1773 ונחלה הצלחה מיידית הודות ליופייה יוצא הדופן, כישוריה הטכניים והטכניקה הדרמטית שלה, שייחדה אותה בהשוואה לגינונים הפורמליים והצפידים יותר, שהיו מקובלים על רוב הרקדניות בנות זמנה. משנת 1775, פעלה פרליך בהשראתו של הרקדן האיטלקי וינצ'נצו גליאוטי. לאחר שהתמנה למנהל הבלט של תיאטרון החצר, הכניס גליאוטי שינויים מפליגים בבלט הדני וחולל התלהבות חדשה לאמנות בקרב הקהל. עד אז, היה הבלט הדני מופשט ומשולל דרמה, פורמלי ומאולץ. גליאוטי הביא את רעיון הבלט כאמנות דרמטית לדנמרק, והוא שעיצב את פרליך ככוכבת, להציג באמצעותה את הכוריאוגרפיה החדשנית שלו. ריקודה העשיר בהבעה הלם להפליא את סגנון הבלט החדש בהדרכתו. בהנהגתו הייתה לבלרינה הראשונה במעלה של הבלט הדני. אחד מתפקידיה המפורסמים ביותר היה בבלט Den forlodte Dido בשנת 1777. פרליך וגליאוטי גם היו לנאהבים, אבל הקשר כשל. מותשת מדרישותיה הפיזיות של אמנותה, לקתה פרליך בבריאותה, שהידרדרה במהירות. ב-1784 התמוטטה בשעת הופעה ונלקחה הביתה. היא מתה זמן קצר לאחר מכן בקופנהגן. לקסיקון ביוגרפי דני, אנינה מארי מגדלנה פרליך קתרין קרזון, ביוגרפיה קצרה של אנינה פרליך קרזון, שם קרזון, שם קרזון, שם
סמואל אדמס

סמואל אדמס (באנגלית: Samuel Adams; ‏27 בספטמבר 1722 – 2 באוקטובר 1803) היה ממנהיגי המהפכה האמריקנית, מארגן מסיבת התה של בוסטון ומחותמי הכרזת העצמאות של ארצות הברית. בן דודו של ג'ון אדמס, נשיאה ה-2 של ארצות הברית. סמואל אדמס נולד בבוסטון, מסצ'וסטס. אביו היה בעל מבשלת שיכר מצליחה ואיש מעורב בפוליטיקה של בוסטון. כשהיה סמואל נער צעיר כל השקעותיו של אביו הפכו בן רגע לבלתי חוקיות, מתוקף צו בריטי, והאב ירד מנכסיו. נהוג לחשוב כי הייתה זאת סיבה מכרעת בעיצוב שנאתו העזה של סמואל אדמס לשלטון הבריטי בפרט ולשלטון ריכוזי ככלל. ב-1743 סיים אדמס את לימודיו באוניברסיטת הרווארד, והחל לעסוק במסחר ועסקים. לאורך אותה תקופה היה אדמס מעורה בפוליטיקה המקומית והיה חבר במועצת העיר של בוסטון. כשעסקיו כשלו בשנת 1764 החל אדמס לעסוק בפוליטיקה במשרה מלאה ובתוך זמן קצר נבחר אדמס לבית המחוקקים של מסצ'וסטס. אדמס החל, כמעט מיד, בריכוז מאמץ להקמת ועדת התיאום שפרסמה את "הכרזת הזכויות של המושבות", אותה ניסח אדמס. אדמס היה מהמתנגדים העזים ביותר למספר חוקים שהעביר הפרלמנט הבריטי. חוקים שמטרתם הייתה השגת רווח כספי מן המושבות. עד שנת 1773 הצליחו אדמס ושותפיו למאבק לדחוק כמעט את כל החוקים, חוץ מאשר את החוק שקבע מס על התה. ההתנגדות לחוק הגיע לשיאה ב-16 בדצמבר 1773, כשמספר מתנגדים מבוסטון עלו על ספינת סוחר בריטית באשון לילה והחלו לזרוק את מטען התה שלה לים. אירוע שכונה מסיבת התה של בוסטון. תגובת הבריטים הייתה חקיקת סדרת חוקים, שהמרכזיים שבהם היו חוקים שציוו על סגירת הנמל של בוסטון והגבלת ההתכנסויות של מועצת העיר. תגובתו הנגדית של אדמס הייתה ארגון חרם על סחורות הבריטים. ב-1774 התמנה סמואל אדמס, ביחד עם עוד ארבעה, לנציג מסצ'וסטס בישיבתו הראשונה של הקונגרס הקונטיננטלי. אדמס המשיך את שירותו בקונגרס לכהונה שנייה והיה לאחד התומכים הקולניים בהכרזה לעצמאות המושבות. ב-1776 היה אדמס אחד מהחותמים על הכרזת העצמאות של ארצות הברית. אדמס המשיך את שירותו בקונגרס עד שנת 1781. בתחילה היה אדמס ממתנגדי החוקה החדשה, אך לבסוף התרצה ותמך בהצטרפות מסצ'וסטס כמדינה לאיחוד. בשנת 1793 נבחר אדמס לתפקיד מושל מדינת מסצ'וסטס וכיהן בתפקיד עד שנת 1797. אדמס נפטר בגיל 81, כנראה מסיבוך של מחלת פרקינסון בה לקה, ונקבר בבית הקברות הישן של בוסטון (בו קבור גם ג'ון הנקוק). על שמו הוקמה בבוסטון מבשלת בירה - סמואל אדמס והיא אחת המבשלות המצליחות בארצות הברית. עד 8 באוקטובר 1794 מושל בפועל. סמואל אדמס, באתר "Find a Grave" (באנגלית) סמואל אדמס, באתר אנציקלופדיה בריטניקה (באנגלית) כתבי סמואל אדמס בפרויקט גוטנברג (באנגלית) באתר המבשלה
פרד הטזל

פרד הטזל (באנגלית: Fred Hetzel; נולד ב-21 ביולי 1942) הוא כדורסלן עבר אמריקאי, אשר שיחק בליגת ה-NBA בין השנים 1965–1971, לאחר שנבחר בבחירה הראשונה של דראפט 1965. ממוצעיו הכוללים לאורך 6 עונותיו בליגה הם 11.2 נקודות, 5.9 ריבאונדים ו-1.1 אסיסטים למשחק. הטזל נולד וגדל בוושינגטון די. סי., ובין השנים 1961–1965 למד במכללת דייווידסון אשר בקרוליינה הצפונית. לאורך תקופתו בקבוצת הכדורסל של המכללה ("דייווידסון ויילקטס") שיתף פעולה עם השחקן דיק סניידר, תחת המאמן חבר היכל התהילה של הכדורסל לפטי דריסל. בכל 3 העונות זכה בפרס השחקן המצטיין של המחוז הדרומי, עם ממוצעים כוללים של 25.7 נקודות ו-13.8 ריבאונדים למשחק, ובסיום עונתו האחרונה נבחר לחמישיית העונה של ליגת המכללות (First-team All-American), לצדם של ריק בארי, ביל בראדלי, גייל גודריץ' וקאזי ראסל. בדראפט ה-NBA‏ 1965 נבחר הטזל בבחירה הראשונה, על ידי סן פרנסיסקו ווריורס, אשר צירפו עם הבחירה השנייה בדראפט את ריק בארי. בעונתו השנייה עם הווריורס רשם הטזל ממוצעים של 12.2 נקודות ו-8.3 ריבאונדים למשחק, וסייע לקבוצתו להעפיל לגמר ה-NBA בפעם החמישית בתולדותיה. לאורך סדרת הגמר, מול פילדלפיה 76', קלע 9.3 נקודות למשחק כמחליפו מהספסל של טום משרי, אך קבוצתו הפסידה בתוצאה 2–4. בעונה העוקבת הפך לאחד השחקנים המובילים של הקבוצה, לצדם של נייט ת'ורמונד, רודי לרוסו וג'ף מאלינס, קלע שיא קריירה של 19.0 נקודות למשחק, והעפיל עם הווריורס לגמר האזור המערבי. בדראפט ההרחבה של שנת 1968 נבחר הטזל על ידי מילווקי באקס, והצטרף אליה לקראת עונת הבכורה של המועדון. לאחר 53 משחקים במילווקי, בהם תרם 15.9 נקודות ו-8.9 ריבאונדים בממוצע למשחק, הועבר בטרייד לסינסינטי רויאלס בתמורה לרוקי זאיד עבדול-עזיז. עד לסיום עונת 1968/1969 קלע 11.9 נקודות למשחק עבור הרויאלס. בין השנים 1969–1971 שיחק עבור פילדלפיה 76' ולוס אנג'לס לייקרס, בהן שימש כשחקן ספסל, ובסיום עונת 1970/1971 פרש הטזל ממשחק, בגיל 28. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA הסטטיסטיקות של הטזל בליגת ה-NBA, באתר basketball-reference.com הסטטיסטיקות של הטזל בליגת המכללות, באתר sports-reference.com רשימת הנבחרים בדראפט 1965, באתר basketball-reference.com סטטיסטיקות סדרת הגמר בין סן פרנסיסקו לפילדלפיה, באתר basketball-reference.com רשימת הנבחרים בדראפט ההרחבה 1968, באתר basketball-reference.com
מכללת הסיכוי האחרון

מכללת הסיכוי האחרון (באנגלית: Last Chance U) היא סדרת טלוויזיה אמריקאית תיעודית, שהופקה ושודרה על ידי נטפליקס. העונה הראשונה בת שישה פרקים חוקרת את תוכנית הפוטבול במכללה הקהילתית של מזרח מיסיסיפי, הכוללת מספר ספורטאים שהתקשו בחייהם ונאבקים במציאת מסגרת לעצמם. לאחר מכן נדרשים השחקנים להופיע במדי המכללה הצעירה (JUCO), בהדרכתו של המאמן באדי סטיבנס, כדי להוכיח את עצמם ולחזור לדיוויזיה I. העונה השנייה של הסדרה חזרה למיסיסיפי, אך עברה למכללת קהילת העצמאות בקנזס לקראת העונה השלישית שעלתה לראשונה ב-21 ביולי 2018. אחריה שודרה העונה הרביעית שצולמה באותה מכללה ושודרה לראשונה ב-19 ביולי 2019. בשנת 2020 הוכרז כי סדרת דרמה עלילתית המבוססת על שתי העונות הראשונות תופק על ידי קורטני קוקס שגם תככב בו. אתר האינטרנט הרשמי של מכללת הסיכוי האחרון מכללת הסיכוי האחרון, ברשת החברתית אקס (טוויטר) "מכללת הסיכוי האחרון", במסד הנתונים הקולנועיים IMDb (באנגלית) "מכללת הסיכוי האחרון", באתר נטפליקס "מכללת הסיכוי האחרון", באתר Rotten Tomatoes (באנגלית) "מכללת הסיכוי האחרון", באתר Metacritic (באנגלית) "מכללת הסיכוי האחרון", במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
ריאל בטיס (כדורגל נשים)

מועדון הכדורגל ריאל בטיס נשים (בספרדית: Real Betis Balompié Féminas), ובקיצור ריאל בטיס נשים (בספרדית: Real Betis Féminas), הוא מועדון כדורגל נשים ספרדי מהעיר סביליה, המשחק בליגת העל הספרדית. המועדון נוסד בשנת 2009 בשם מועדון הכדורגל אסאר (בספרדית: Azahar Club de Fútbol, ובקיצור Azahar CF), ובשנת 2011 הקבוצה הבוגרת הפכה למחלקת כדורגל הנשים הרשמית של ריאל בטיס. מועדון הכדורגל אסאר היה מועדון הוא מועדון משכונת "אלפלפה" בעיר סביליה שנוסד בשנת 2009 אשר הפעיל כמה קבוצות כדורגל חובבניות. בשנת 2011, ריאל בטיס שילבה את מבנה הקבוצה הבכירה והנוער "A" של אזאר לתוך מבנה המועדון (של ריאל בטיס), והשאירה את הנוער "B" ואת קבוצות הילדים במועדון הקודם שלהן (אזאר). בעונת הבכורה שלה כ"ריאל בטיס", הקבוצה השיגה את העלייה לליגה השנייה, למרות שסיימה רק במקום השני, משום שקבוצת טרגואיאס התפרקה עקב בעיות כלכליות. החל מהשנה השנייה שלה, לקבוצת הנשים של בטיס כבר אין שיתוף פעולה עם מועדון אזאר. בטיס שיחקה בפלייאוף העלייה לליגה הראשונה בסיום עונת 2014/15, אך הפסידה נגד גרנדייה טנריפה. שנה לאחר מכן, ב-22 ביוני 2016, העפילה בטיס לליגה העליונה בפעם הראשונה בתולדותיה. הקבוצה משחקת את משחקיה הביתיים במתחם סיודאד דפורטיבה לואיס דל סול, מתחם האימונים של ריאל בטיס שנפתח ב-19 בדצמבר 1997. המתחם ממוקם בשכונת לוס ברמייאלס, קרוב מאוד לאצטדיון בניטו ויימרין המארח את אימוני הקבוצה הבוגרת, קבוצת המילואים וקבוצות בדרגים נמוכים יותר של המועדון. ב-10 במרץ 2018 לרגל חגיגת "שבוע הנשים השישי של בטיס" הקבוצה שיחקה באצטדיון בניטו ויימרין נגד סנטה תרזה, ובמשחק נכחו 6,643 צופים. ליגת העל הספרדית: הישג שיא: מקום 6 (בעונות 2017/18 ו-2018/19) גביע המלכה: הישג שיא: רבע הגמר (2018 ו-2020) אתר האינטרנט הרשמי של ריאל בטיס ריאל בטיס, ברשת החברתית פייסבוק ריאל בטיס, ברשת החברתית אקס (טוויטר) ריאל בטיס, ברשת החברתית אינסטגרם פרופיל, באתר Soccerway פרופיל, באתר WorldFootball.net "El Betis femenino asciende en los despachos y jugará en Segunda" (בספרדית). El Correo de Andalucía. 9 באוגוסט 2012. נבדק ב-25 ביוני 2016. {{cite web}}: (עזרה) "El R. Betis Féminas asciende a Primera División Femenina" (בספרדית). LaLiga.es. 19 ביוני 2016. נבדק ב-22 ביוני 2016. {{cite web}}: (עזרה) Asistencia en el debut en el Benito Villamarín
שביט C/2020 F3 (NEOWISE)

שביט NEOWISE, ובשמו הרשמי C/2020 F3, התגלה ב-27 במרץ 2020 על ידי טלסקופ החלל WISE במשימתו לגלות אסטרואידים ושביטים המגיעים לסביבת כדור הארץ. בתחילת יולי אותה שנה, הוא היה מספיק קרוב לשמש כדי שניתן היה לראותו בעין בלתי מזוינת בשמי חצי הכדור הצפוני. קוטר גרעין השביט שלו 5 ק"מ. אירוע דומה בו ניתן היה לצפות בשביט בעין בלתי מזוינת, היה ב-2007, כאשר השביט מקנוט היה לאחד השביטים הבהירים ביותר שנראו ב-100 השנים האחרונות. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. מסלול השביט כמעט פרבולי, ולאחר הפריהליון הוא יתרחק מהשמש ויחזור רק בעוד 6,800 שנה. הקידומת C בשמו הרשמי, מסמלת את היותו שביט בעל מחזור הקפת שמש ארוך. ב-5 ביולי 2020 צילם הלוויין Parker Solar Probe את השביט בעודו עובר קרוב לשמש. הלווין מכיל חיישן WISPR ומטרת הצפייה הייתה למדוד את מהירות איבוד האבק מגלעין השביט. ב-23 ביולי 2020 הוא חלף בנקודה הקרובה ביותר לכדור הארץ – כ-103 מיליון קילומטרים. יש לציין שחלק מתמונות הסטילס נעשו בזמן חשיפה ארוך. בעין בלתי מצוידת, ניתן היה לראות את השביט באזורים עם מידת זיהום אור נמוכה. השביט מעל מינאפוליס מינסוטה שבארצות הברית השביט בשמי ירושלים שביט הייל-בופ שביט האלי מדיה וקבצים בנושא שביט C/2020 F3 בוויקישיתוף גלריית צילומים הזדמנות אחרונה: כוכב שביט החל להופיע עם עלות השחר – כך תראו אותו מישראל, באתר סוכנות החלל הישראלית, 12 ביולי 2020 אבי בליזובסקי, ‏החל מהשבוע ניתן לצפות בשביט NEOWISE בשעות הערב, באתר "הידען", 14 ביולי 2020 שביט-ורוד, חמה-תכלת, צהוב-נוגה, כחול-כדור הארץ, מאדים-אדום https://www.nasa.gov/feature/how-to-see-comet-neowise/ הגדרת המושג "מחזורי" עבור שביטים הוא רחב יותר, ולעיתים הציון C כולל גם שביטים שהם למעשה חסרי זמן הקפה, כלומר מקיפים את השמש פעם אחת, ומאז מתרחקים ממנה ד, השביט NEOWISE ייראה בערב. איך ניתן לצפות בו?, באתר ynet, 15 ביולי 2020 משה גלנץ, כוכב שביט החל להופיע עם שחר, באתר ynet, 5 ביולי 2020
קרחון וייט (אנטארקטיקה)

קרחון וייט (באנגלית: White Glacier) הוא קרחון יובלי רחב, בארץ מרי בירד שבאנטארקטיקה. הקרחון נשפך אל קרחון לנד, מצפון להר מקוי. הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1959–1965. שמו של הקרחון ניתן לו על ידי הוועדה המייעצת לשמות אנטארקטיים. השם ניתן לפי הצעתו של אדמירל ריצ'רד בירד. הקרחון נקרא על שמו של גנרל תומאס דסר וייט (Thomas D. White), מחיל האוויר של ארצות הברית, שהיה חבר המטות המשולבים של ארצות הברית בין השנים 1957-1961, אשר השתתף בתכנון שלבי מבצע דיפ פריז בתפקיד מנהלי ובנושאים הנוגעים לכלי טיס. קרחון וייט באתר הסקר הגאולוגי של ארצות הברית קרחון וייט באתר הגאזט האנטארקטי של ממשלת אוסטרליה קרחון וייט באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי
כף סלבורן

כף סלבורן או כף סלברן (באנגלית: Cape Selborne) היא לשון יבשה גבוהה, מכוסה שלג בצידו המערב של מדף הקרח רוס שבאנטארקטיקה. הלשון מצויה בצידו הדרומי של מפרצון בארן, בשפכו של קרחון בירד. הכף מסמלת את הגבול בין חוף שקלטון שמדרום לה, לבין חוף הילרי שמצפון לה. לשון היבשה התגלתה על ידי משלחת דיסקברי (אשר חקרה את אנטארקטיקה בין השנים 1901–1904). שמה של לשון היבשה ניתן לה על ידי אנשי משלחת דיסקברי, בדצמבר 1902. לשון היבשה נקראת על שמו של ויליאם וולדגרייב פאלמר סלברן (William Waldegrave Palmer Selborne), ארל סלבורן השני (Earl of Selborne), אשר כיהן בממשלת בריטניה בשנת 1900, בתפקיד הלורד הראשון של האדמירליות. כף סלבורן באתר הסקר הגאולוגי של ארצות הברית כף סלבורן באתר הגאזט האנטארקטי של ממשלת ניו זילנד מפת כף סלבורן באתר הגאזט האנטארקטי של ממשלת אוסטרליה כף סלבורן באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי מידע היסטורי
כף נחת

כף נחת הוא פירוש קצר לששה סדרי משנה שחיבר הרב יצחק גבאי, מחכמי אספי שבמרוקו. הפירוש יצא לאור במספר מהדורות. אחת המפורסמות שבהן היא מהדורת ונציה שיצאה לאור בשנת שפ"ה. הפירוש היה לעיניהם של פרשני משנה החל מתקופתו, כדוגמת תוספות יום טוב, מלאכת שלמה, הון עשיר, תפארת ישראל. בהקדמתו כותב המחבר על חשיבות לימוד המשנה, וכן שמטרתו היא שלומדי המשנה לא יסתפקו בקריאה ללא הבנה, ומאידך לא יזדקקו לפירושים אחרים ויוכלו לשאת את הספר שהודפס בשני כרכים ובפורמט קטן בלכתם בדרך. אחד מחידושיו המפורסמים היה שסדר נזיקין הוא הסדר האחרון משישה סדרי משנה. אחד מבני המחבר, ידידיה, הקים בשנת ה'ת"י בית דפוס בליוורנו, משם העבירו לפירנצה, ולבסוף נכדו, אברהם העביר את הדפוס לאיזמיר. שמו מופיע כמדפיס הספר כנסת הגדולה, מהדורת ה'תי"ח. החלק ראשון של הפירוש, באתר היברובוקס החלק השני של הפירוש, באתר היברובוקס ראו בהקדמת התוספות יום טוב לשישה סדרי משנה, וכן בשו"ת נודע ביהודה (מהדורא תניינא, יורה דעה, סימן עט, ובהגהת בן המחבר שם). תוספות יום טוב הקשה על חידוש זה, שהרי דרש ריש לקיש על הפסוק בספר ישעיהו, פרק ל"ג, פסוק ו' "וְהָיָה אֱמוּנַת עִתֶּיךָ חֹסֶן יְשׁוּעֹת חָכְמַת וָדָעַת" "אמונת זה סדר זרעים, עתיך זה סדר מועד, חסן זה סדר נשים, ישועות זה סדר נזיקין, חכמת זה סדר קדשים, ודעת זה סדר טהרות." (תלמוד בבלי, מסכת שבת, דף ל"א, עמוד א'), ומדרשה זו רואים שסדר נזיקין הוא הרביעי, כסדר המקובל. רבי יעקב חאגיז דחה הוכחה זו, משום שמצאנו בילקוט שמעוני (תהלים רמז תרעד) דרשה בה סדר נזיקין הוא הסדר האחרון: "רבי תנחומא פתר ליה בשישה סדרי משנה: תורת ה' תמימה זה סדר נשים. עדות ה' נאמנה זה סדר זרעים, שהוא מאמין בחייו של עולם וזורע. יראת ה' טהורה זהו סדר טהרות, שהוא מפריש בין טומאה לטהרה. פקודי ה' ישרים משמחי לב זה סדר מועד, שיש בה סוכה ולולב ומועדות שנאמר בהם ושמחת בחגך. מצות ה' ברה מאירת עיניים זה סדר קדשים, שהיא מאירת עיניים לקדשים. משפטי ה' אמת צדקו יחדו, זה סדר נזיקין, שיש בו כל הדינין". ואם כן אין להוכיח מהסדר המובא בדרשה מהו סדרם של שישה סדרי משנה. ובכל אופן מסיק הרב חאגיז "שנראה שהוא קבלת כל ישראל לסדרם בסדר זה והבא לשנות מסדר השונים עליו ראיה ללמד" (מובא בתוספות אנשי שם בתחילת שישה סדרי משנה).
סגר (סדרת טלוויזיה, 2020)

סגר (באנגלית: Lockdown) היא סדרת טלוויזיה לילדים ובני נוער, בהפקה משותפת של ארצות הברית וקנדה, שהופקה על ידי Sinking Ship Entertainment והוזמנה והופצה על ידי YouTube Originals. הסדרה פותחה והופקה מרחוק בעיצומה של מגפת COVID-19 ועוקבת אחר קבוצה של בני נוער מרוחקים חברתית הפועלים יחד באמצעות תקשורת וידאו כדי לפתור תעלומה בשכונתם. במקור הוכרזה הסדרה באפריל 2020, כסדרה בת עשרה הפרקים שהוקרנה בבכורה בערוץ YouTube Originals for Kids & Family ב-26 ביוני 2020. הסדרה זכתה בפרס הישג מיוחד מהפסטיבל הבינלאומי Prix Jeunesse על הצטיינות כתוכנית בידורית בתקופת מגפת COVID-19, כשהפסטיבל העולמי מכיר כל שנתיים בהשפעה הטובה של הטלוויזיה על ילדים ונוער. הסדרה עוקבת אחר שישה חברים כשהם עובדים יחד כדי לפתור תעלומה בשכונה שלהם בעידן של ריחוק חברתי. הסדרה צולמה כולה באמצעות מצלמת רשת וסמארטפון מבתיהם ושכונות מגוריהם של השחקנים. הסדרה מתמקדת בז'אנר המותחן על האופן שבו צעירים שומרים על קשר בזמן שהם נאלצים לשמור על ריחוק. הסיפור נפרש כמעט בזמן אמת כשהחבורה עובדת יחד - ממרחק - כדי לפתור את התעלומה, תוך בחינת חרדות ותסכולים אישיים במהלך מגפת הקורונה. סערה צ'אודרי בתפקיד נירה אריסטה ארהין בתפקיד סאם אמנדה צ'אונג בתפקיד אמי דוריאן ג'יורדנו בתפקיד איידן אדיסון גרנט בתפקיד לוק תומאסו סאנלי בתפקיד כריס "סגר", במסד הנתונים הקולנועיים IMDb (באנגלית) "YouTube rolls out first content fund series". נבדק ב-2020-07-02. White, Peter; White, Peter (2020-04-22). "YouTube Originals Launches COVID-19 Slate With Stars Including Karlie Kloss, Ken Jeong, Yungblud & Joseph Gordon-Levitt". Deadline (באנגלית). נבדק ב-2020-07-02. "YouTube". www.youtube.com. נבדק ב-2020-07-02. "PRIX JEUNESSE INTERNATIONAL 2020". Prix Jeunesse (באנגלית אמריקאית). נבדק ב-2020-07-02.
עונת 2020/2021 בלה ליגה

עונת 2020/2021 הייתה העונה ה-90 במסגרת הלה ליגה, שנקראה "לה ליגה סאנטנדר" עקב חסות מסחרית. העונה החלה ב-12 בספטמבר 2020 והסתיימה ב-23 במאי 2021. אתלטיקו מדריד זכתה באליפות בפעם ה-11 אחרי מאבק שהוכרע רק במחזור הסיום. בסיום העונה הקבוצות וסקה, ריאל ואיאדוליד ואייבר ירדו לליגה הספרדית השנייה. בעקבות מגפת הקורונה עונה זו שוחקה ללא קהל במגרשים. בעונה זו השתתפו 20 קבוצות - 17 קבוצות ששיחקו בעונה הקודמת, אליהן הצטרפו קדיס, וסקה ואלצ'ה. ויאריאל העפילה לשלב הבתים בליגת האלופות בעקבות זכייתה בליגה האירופית. פרס הפיצ'יצ'י למלך השערים של העונה: ליונל מסי (ארגנטינה ארגנטינה), ברצלונה, שכבש 30 שערים. זו היא זכייתו השמינית בפרס והחמישית שלו ברציפות. פרס ה"זאמורה" לשוער שספג הכי פחות שערים העונה: יאן אובלק (סלובניה סלובניה), אתלטיקו מדריד, שספג 25 שערים. זו היא זכייתו החמישית בפרס ובכך השווה את שיאם של אנטוני רמלייטס וויקטור ואלדס. "פרס סארה" לכדורגלן ספרדי שכבש מספר מרבי של שערים במהלך העונה הוענק: ג'רארד מורנו (ספרד ספרד), ויאריאל, שכבש 23 שערים. פרסי LFP הוענקו ל: השחקן המצטיין: לואיס סוארס (אורוגוואי אורוגוואי) השוער המצטיין: יאן אובלק (סלובניה סלובניה) המאמן המצטיין: דייגו סימאונה (ארגנטינה ארגנטינה) ערך מורחב – שחקן החודש בלה ליגה אתר האינטרנט הרשמי של עונת 2020/2021 בלה ליגה מדיה וקבצים בנושא עונת 2020/2021 בלה ליגה בוויקישיתוף Spanish La Liga Top Scorers, BBC Sport (באנגלית) Spanish La Liga Top Scorers, BBC Sport (באנגלית)
מקרוב: הכול על נגיף הקורונה

מקרוב: הכול על נגיף הקורונה (באנגלית: Coronavirus, Explained) היא סדרה תיעודית אמריקאית, שהופקה על ידי Vox Media. הסדרה מהווה ספין-אוף של סדרת הטלוויזיה מקרוב. פרקי הסדרה בוחנים נושאים שונים סביב נושא מגפת COVID-19 ובוחנים את המאמצים לבלום את התפשטותה. הסדרה עלתה לראשונה ברשת נטפליקס ב-26 באפריל 2020 ומקריינים אותה ג'יי קיי סימונס, לורה ליני ואידריס אלבה. Vox Media תכננה עשרה שבועות עבור על כל פרק; עם זאת, הפרק הראשון יצא תוך שבועיים וחצי בשל שכיחות מגפת COVID-19. הם הפסיקו לראיין את ביל גייטס לפרק בעונה השנייה של מקרוב שנקראה "המגפה הבאה" לפני שהפנדמיה החלה ובסופו של דבר החברה השתמשה בחלק מהקטעים ההם לפרק הראשון של הסדרה. הטריילר למיני סדרה שוחרר ב-22 באפריל 2020. הפרק הראשון שוחרר ב-26 באפריל 2020, כאשר הפרק השני והשלישי שוחררו ב-16 ביוני 2020. "מקרוב: הכול על נגיף הקורונה", במסד הנתונים הקולנועיים IMDb (באנגלית) "מקרוב: הכול על נגיף הקורונה", באתר נטפליקס "מקרוב: הכול על נגיף הקורונה", באתר Rotten Tomatoes (באנגלית) "מקרוב: הכול על נגיף הקורונה", במסד הנתונים הקולנועיים KinoPoisk (ברוסית) Jarvey, Natalie (25 באפריל 2020). "Netflix Unpacks Coronavirus Pandemic With New Season of 'Explained'". hollywoodreporter.com. The Hollywood Reporter. נבדק ב-25 באפריל 2020. {{cite web}}: (עזרה) "Stream It Or Skip It: 'Sex, Explained' On Netflix, A New Season Of Vox's Docuseries That's All About Doin' It". Decider (באנגלית). 2020-01-02. נבדק ב-2020-01-15.
יצחק גבאי

רבי יצחק גבאי (נפטר לא אחרי ה'ת' 1640) מחכמי אספי שבמרוקו וונציה שבאיטליה, עבד כדפס ב"דפוס ברגדין" בוונציה, וחיבר פירוש על המשנה בשם כף נחת. היה אבי שושלת של בעלי דפוס ששם משפחתם "כף נחת", על שם פירושו. רבי יצחק נולד במאה ה-16 לרבי שלמה גבאי, בנו של רבי חיים גבאי ממגורשי ספרד. התגורר בעיר אספי שבמרוקו. סביב ראש המאה ה-17 נסע לוונציה על מנת להדפיס בה פירוש קצר על המשנה, לשם כך עבד כפועל בבית הדפוס ברגדין שבוונציה. בשנת ה'שס"ט (1609) הדפיס את חיבורו "כף נחת" - פירוש על המשנה, פירוש שהתבסס בעיקר על פירושי רש"י, הרמב"ם ורבי עובדיה מברטנורא. מאז נדפס שם הפירוש בשנת ה'שע"ד (1614) בהגהת רבי יהודה אריה ממודנה שהוסיף פירוש למסכת אבות - עליה דילג רבי יצחק, וכן נדפס בשנת ה'שפ"ה (1625) ובשנת ה'ת' (1650) בהגהת מחותנו רבי אברהם חבר טוב ואז נזכר רבי יצחק בברכת המתים. בשנת ה'ת"ג (1653) נדפס שוב באמסטרדם ובשנת ה'ת"ד (1654) נדפס בקושטא. בהקדמה ציין רבי יצחק לשבח את בחירתו לסדר את פירושו על המשנה באותיות מרובעות, תופעה שלדבריו לא הייתה כמותה מעולם. בנו רבי ידידיה, המכונה גם בשם "גבאי כף נחת" ולעיתים "כף נחת" בלבד – על שם חיבורו של אביו, נשא לאשה את בתו של רבי אברהם בן רבי שלמה חבר טוב. לימים היה בנדודים ובשובו ביקש אגרת המלצה מיהודה אריה ממודנה, כדי שיוכל לכסות את הוצאות הדרך. רכש את האותיות והתבניות מדפוס ברגדין בו עבד אביו, ובשנת ה'ת"י (1650) עבר לליבורנו וייסד בה בית דפוס שהיה הראשון במקום. הוא שלח את בנו רבי אברהם עם כלי דפוס ופועלים כדי להקים את בית הדפוס באיזמיר, ומשנת ה'תי"ז (1657) פעל שם בית דפוס למשך 18 שנה, כשבמקביל מפעיל בנו בית דפוס גם בקושטא. רבי ידידיה נפטר זקן בשנת ה'תל"א (1671). רבי יצחק גבאי, משניות עם פירוש כף נחת, הקדמת המחבר. אברהם יערי, ארשת א, עמוד 96 ואילך "הדפוס בעברי באיזמיר", מוסד הרב קוק, ירושלים, ה'תשי"ט. מדיה וקבצים בנושא יצחק גבאי בוויקישיתוף יצחק בן שלמה בן חיים גבאי, דף שער בספרייה הלאומית הרב חבר טוב כותב בהקדמתו כי החכם משה עטייאס מסר לו את הספר כשהוא מלא בהגהותיו הרבות ואף הגיה איתו את הספר פעם שנייה ושלישית כשהכל ללא כל תמורה. ראו: דניאל קארפי, אגרות רי"אם, עמוד 364, תל אביב, ה'תשמ"ד. רבי יעקב ששפורטש, ציצת נובל צבי, עמוד 4, ירושלים, ה'תשי"ד: "והגיד לי הזקן כה"ר ידידיה גבאי, בנו של החכם כה"ר רבי יצחק גבאי בעל כף נחת".
Greetings from Isolation

Greetings from Isolation או בפשטות ברכות מהבידוד הוא פרויקט קולנוע קנדי, שהושק בשנת 2020 במהלך התפרצות נגיף הקורונה בקנדה. הפרויקט, שנוצר על ידי הקולנוען סטייסי דונן כ"פסטיבל קולנוע מקוון", מציג סרטים קצרים של במאי קולנוע קנדים, שנוצרו אך ורק עם צוות השחקנים והמשאבים שיש איתם במהלך משטר הריחוק החברתי שהוטל. נכון ל-13 ביולי 2020, 59 סרטים הוקרנו בבכורה באתר הפרויקט, כאשר בסך הכל צפויים כמאה סרטים. נורמן וילנר מהעיתון "Now" סקר לטובה את הסרטים באתר, וכתב כי "יש מגוון מרתק של גישות וטונים, ומעניין בלי סוף לראות כיצד האמנים הבודדים מגיבים לאתגר של דנון ומגבלותיו. לעיתים קרובות יותר [הם נענים בחיוב] מאשר מרבים, הם מעסיקים את עצמם כשחקנים - מכיוון שהם כמובן זקוקים לזה - אבל זה פשוט גורם למכנסיים הקצרים להרגיש יותר אישיים ומרתקים. כמה מיוצרי הסרטים האלה שמו את עצמם אי פעם במרכז היצירה שלהם?" אתר האינטרנט הרשמי של Greetings from Isolation "Canadian filmmakers launch ‘Greetings from Isolation’ series of shorts". Canadian Press via the Toronto Star, May 12, 2020. Norman Wilner, "Canadian directors are making films in self-isolation". Now, May 12, 2020. Norman Wilner, "Canadian directors are making films in self-isolation". Now, May 12, 2020.
קורונה טיים

קורונה טיים (באנגלית: Coastal Elites; מילולית: אליטות החוף) הוא סרט טלוויזיה אמריקאי בבימויו של ג'יי רואץ', על פי תסריט מאת פול רודניק. בסרט מככבים בט מידלר, שרה פולסון, קייטלין דיוור, דן לוי ואיסה ריי כחמישה אנשים המתגוררים בעיר ניו יורק או בלוס אנג'לס, המנסים להתמודד עם השפעותיה של מגפת COVID-19. הסרט שודר לראשונה ברשת HBO ב-12 ספטמבר 2020, כאשר יום למחרת, ב-13 בספטמבר, הסרט שודר בישראל בערוץ HOT HBO. בט מידלר שרה פולסון קייטלין דיוור דן לוי איסה ריי ביוני 2020 הוכרז כי בט מידלר, שרה פולסון, קייטלין דיוור, דן לוי ואיסה ריי הצטרפו לצוות הסרט, כשג'יי רואץ' מביים אותו על פי תסריט מאת פול רודניק. הסרט צולם תוך שמירה על כללי ריחוק חברתי. "קורונה טיים", במסד הנתונים הקולנועיים IMDb (באנגלית) "קורונה טיים", באתר Rotten Tomatoes (באנגלית) "קורונה טיים", באתר HBO Max (באנגלית) "קורונה טיים", במסד הנתונים הקולנועיים KinoPoisk (ברוסית) Porter, Rick (17 ביוני 2020). "Bette Midler to Star in Remotely Shot HBO Special From Jay Roach". The Hollywood Reporter. נבדק ב-26 ביוני 2020. {{cite web}}: (עזרה) אורן מנדז, חדש בטלוויזיה: סדרות וסרטי HOT, ספטמבר 2020, באתר Gadgety‏, 21 באוגוסט 2020 Petski, Denise (17 ביוני 2020). "Bette Midler, Kaitlyn Dever, Dan Levy, Sarah Paulson & Issa Rae To Star In HBO Quarantine Special 'Coastal Elites' From Paul Rudnick & Jay Roach". Deadline Hollywood. נבדק ב-26 ביוני 2020. {{cite web}}: (עזרה)